ખરીફ પાકને બચાવવા સરકારે નર્મદા કેનાલમાંથી સિંચાઈ માટે વધુ પાણી પુરવઠો છોડવાનો નિર્ણય કરે તેવી શક્યતા છે. ગુજરાતમાં ચોમાસાના વિદાયનું કાઉન્ટ ડાઉન શરૂ થઇ ગયું છે ત્યારે ૨૪.૧૬ ઈંચ સાથે સરેરાશ ૭૩.૮૭% વરસાદ પડયો છે. જોકે, હજુ સુધી ૭ જિલ્લા એવા છે જ્યાં વરસાદની ૫૦% કરતા વધુ ઘટ છે ત્યારે સરકારે ખરીફ પાકને નુકસાન ન થાય તે માટે નર્મદા કેનાલમાંથી પાણી આપવાનો મહત્વનો નિર્ણય કર્યો હોવાનુ મનાય છે. નર્મદા નદી પરના સરદાર સરોવર ડેમની સપાટી 125.87 મીટરને પાર થઈ છે ત્યારે સરકારે પાણી છોડવાનો નિર્ણય કરશે તેમ મનાય છે.